Čerömhovo (lidn)

Čerömhovo ( [tɕɪrʲɪmˈxovə], ) om Venäman lidn da lidnümbrik Irkutskan agjan suves. Se om agjan kudenz' lidn eläjiden lugun mödhe, mugažo Čerömhovon rajonan administrativižeks keskuseks, ei mülü rajonha.

 Istorii 
Eländpunktan aluz om pandud vl 1772 kuti Čeremhovskoje-žilo () Moskvan traktal. Vspäi 1896 zavottihe kivihilen samišt kaivuzil i Transsib läbiti žilod. Čerömhovo sai lidnan statusad vn 1917 3(16). päiväl kezakud.

Čerömhovo šingotase kivihilen samižel (avoin mahtuz) da küllästamižel, mehanižel tegimel, sauvondmaterialiden edheotandoil (kudomatomad materialad, tal'kan i dolomitan samine, pilindmaterialad), kebnal tegimištol (omblendfabrik i mebel'fabrik), mugažo leibkombinat radab.

 Geografijan andmused 
Lidn sijadase ümbärdajan rajonan pohjoižpäivnouzmaižes čogas, penen Čeremšank-jogen randoil (, Angar-jogen hura ližajogi), 560 m ü.m.t. keskmäižel korktusel.

Matkad Irkutskhasai om 125 km suvipäivnouzmha orhal vai 145 km «Sibir'»-avtotedme (R-255). Lähembaine lidn om Svirsk vižtoštkümne kilometrad päivnouzmha orhal. «Sibir'»-trass ümbärdab lidnad suvipäivlaskmaspäi vides kilometras.

Klimat om terav kontinentaline. Vilukun lämuz om −19,8 C°. Ekstremum om +36 C° (heinku). Paneb sadegid 325..425 mm vodes. Voib olda manrehkaidusid seičemehe..kaheshasai ballad.

 Tobmuz 
Čerömhovo om lidnümbrikon üks'jäižeks eländpunktaks. Kaik ühesa žilod mülüdas lidnha, ned sijadasoiš nelläs..seičemes kilometras.

Lidnümbrikon tobmuden pämez' om mer (Administracijan pämez'). Natal'ja Morozova radab lidnan Duman ezimehen vn 2024 sulakuspäi, oli sil-žo radnikusel reduku 2020 — heinku 2023 pordol. Edeližed Duman ezimehed oma Oleg Rovenskii (heinku 2023 — sulaku 2024), Sergei Besedin (radoi vn 2020 redukuhusai).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 52 647 ristitud, vn 2021 — 53 958 ristitud. Kaik 51 230 ristitud elihe lidnas vl 2017. Kaikiš suremb lidnan ristitišt oli 124 tuhad eläjid vl 1956.

Ortodoksižen hristanuskondan nell' pühäpertidČerömhovon pühäpertid sobory.ru-saital.  oma saudud lidnas: ph. Mikulai-čudonsädajan jumalanpert' (om udessündutadud 2000-nzil vozil), ph. Sofronii-episkopan puine jumalanpert' (letihe vll 2013−2021), kaks' časounäd. Islaman pühäpert' om avaitud vspäi 2008.

 Openduz 
Lapsiden opendusen aluzkundad oma nell'toštkümne nomeruidud päivkodid (nomer 1..4, 7, 12, 14, 16, 24, 26, 27, 29, 41, 43), augotižškol (nomer 32), kahesa keskškolad (nomer 1, 3, 4, 6, 8, 9, 16, 22), avoin (aterjoiden) škol (nomer 5), licei, kaks' speciališt (korrekcišt) školad (nomer 1 i 2), laps'aigan da norišton pert', muzikškol, kaks' čomamahtošt školad (nomer 1 i 2), lapsiden da norišton sportškol.

Čerömhovon tegimištoližen industrijan da holitusen tehnikumČerömhovon tegimištoližen industrijan da holitusen tehnikuman sait (чтприс38.рф). , medicinine kolledžČerömhovon medkolledžan sait (chermed.ucoz.ru). , kaivuztehnine kolledžČerömhovon kaivuztehnižen kolledžan sait (chgtk.ru).  i pedagogine kolledžČerömhovon pedagogižen kolledžan sait (чпк.образование38.рф).  oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Čerömhovo-lidnan tobmuden oficialine sait (admcher.ru). 
 Čerömhovo-lidnan informacine portal (chertown.ru, om täuttud vn 2021 keväz'kuhusai). 

Kategorii:Venäman lidnad
Kategorii:Eländpunktad kirjamišton mödhe
Kategorii:Irkutskan agjan lidnad
Kategorii:Irkutskan agjan lidnümbrikod
*